text: Ung mand forsøgte at køre betjente ned
  05 juli 2013 kl. 14.38
  En 21-årig mand forsøgte i nat at køre nogle betjente ned i en rundkørsel øst for Sønderborg.
  Episoden skete i forbindelse med en kontrol, som politiet afholdt i rundkørslen.
  De tre mænd i bilen ville ikke kontrolleres.
  - De gassede op og kørte direkte mod betjentene - heldigvis uden at ramme dem, fortæller vagtchef, Ole Aamann, til Dagens.dk.
  Mændene stak af, jagtet af politiet.
  Efter fem kilometers jagt lykkedes det politiet at stoppe bilen.
  Undervejs smed mændene ting ud af vinduet, som formentlig stammer fra indbrud.
  De tre mænd på henholdsvis 21, 23 og 31 år blev anholdt.
  